פיטר פירת'

פיטר פירת' (באנגלית: Peter Firth; נולד ב-27 באוקטובר 1953) הוא שחקן אנגלי הידוע במגוון תפקידים שגילם בסרטי קולנוע וטלוויזיה משנות השבעים ועד שנות האלפיים.

ביוגרפיה
פיטר פירת' נולד בברדפורד, יורקשייר שבאנגליה. בשנת 1969 כיכב כנער בסדרת הטלוויזיה נערי פלקסטון  ומשנת 1970 לשנת 1971 כיכב בסדרת הטלוויזיה "!Here Come the Double Deckers"   שהציגה ילדים בתפקידים הראשיים. פירת' שיחק את סקופר, מנהיג החבורה. בשנת 1973 כיכב בתיאטרון בלונדון במחזה "אקווס" מאת פיטר שאפר בתפקיד נער בגיל העשרה המטופל על ידי פסיכיאטר.

תפקידו החשוב הראשון כבוגר היה בסרט הטלוויזיה "תמונתו של דוריאן גריי" של ה-BBC, עיבוד לספרו של אוסקר ויילד. את התסריט כתב ג'ון אוסבורן, ובנוסף לפירת' שיחקו בו ג'רמי ברט וג'ון גילגוד. הסרט זכה להצלחה רבה ולשבחי המבקרים. באותה שנה שיחק שוב לצידו של גילגוד בסרט "Aces High", בתפקיד טייס חסר ניסיון של חיל האוויר המלכותי, על רקע מלחמת העולם הראשונה. בתיאטרון שיחק פירת' במחזה נוסף של שפר, "אמדיאוס", בתפקיד מוצרט לצידו של איאן מקלן כסאליירי.

ב-1977 כיכב פירת' בסרט הקולנוע "אקווס" - עיבוד הקולנועי למחזה "אקווס" - לצידו של ריצ'רד ברטון, באותו תפקיד שגילם בלונדון ובברודוויי. על תפקידו זה היה מועמד לפרס האוסקר בקטגוריית שחקן המשנה, וזכה באותה קטגוריה בפרס גלובוס הזהב. מכאן הייתה דרכו סלולה להופעה בסרטים נוספים, שהבולט שבהם היה טס של רומן פולנסקי על פי ספרו של תומאס הרדי "טס לבית דרברוויל".

בין הסרטים שהשתתף בהם אחר כך נמנו "When You Comin' Back, Red Ryder", "ערפדי החלל" (1985), "נורת'אנגר אבי" על פי ספרה של ג'יין אוסטן בתפקיד הנרי טילני, "המרדף אחר אוקטובר האדום" (1990), "מלאך לבן" (1993), "פרל הארבור" (2001) וב-2005 שיחק בסרט "כנגד כל הסיכויים".

במקביל לעבודתו בקולנוע המשיך פירת' להופיע בהפקות טלוויזיוניות שונות בתפקידים בולטים בדרמות טלוויזיוניות. ב-1980 כיכב בסרט המדע בדיוני "The Flipside of Dominick Hide" כנוסע בזמן. אחרי שנתיים כיכב בסרט ההמשך "Another Flip for Dominick". החל משנת 2002 הוא מופיע בסדרה הפופולרית "ספוקס", בתפקיד הארי פירס, המשמש כראש מחלקה בסוכנות הביון הבריטית MI5. ב-2004 שיחק בתפקיד פרד הויל בסרט "הוקינג", דרמה של ה-BBC על חייו של סטיבן הוקינג.

פילמוגרפיה
 שנה שם שם באנגלית תפקיד הערות 1969 נערי פלקסטון The Flaxton Boys ארצ'י ויקס סדרת טלוויזיה; 13 פרקים 1972 אחי שמש אחותי לבנה Brother Sun Sister Moon 1972 דניאל ומריה Daniel and Maria 1973 יהלומים נוצצים בלונדון Diamonds on Wheels רוברט "רובי" סטיוארט סרט טלוויזיה 1975 King Arthur, the Young Warlord קורין 1976 Aces High סטיבן קרופט 1976 תמונתו של דוריאן גריי The Picture of Dorian Gray דוריאן גריי סרט טלוויזיה 1976 The Lady of Camellias ארמנד 1977 ג'וזף אנדרוז Joseph Andrews ג'וזף אנדרוז 1977 אקווס Equus אלן סטרנג פרס גלובוס הזהב לשחקן המשנה הטוב ביותר - סרט קולנועמועמדות לפרס אוסקר לשחקן המשנה הטוב ביותר 1979 When You Comin' Back, Red Ryder? סטיבן ריידר 1979 טס Tess אנג'ל קלייר 1982 Fire and Sword דינאס 1984 Sword of the Valiant: The Legend of Sir Gawain and the Green Knight סר גאוויין דיבוב; ללא קרדיט 1984 White Elephant פיטר דייוויסון 1985 ערפדי החלל Lifeforce קולונל קולין קייל 1985 מכתב לברז'נייב Letter to Brezhnev פיטר 1986 נורת'אנגר אבי Northanger Abbey הנרי טילני 1986 מצב חרום A State of Emergency ד"ר קנת' פאריש 1987 Born of Fire פול ברגסון 1988 Prisoner of Rio קלייב אינגרם 1989 Tree of Hands טרנס 1989 צרות בגן עדן Trouble in Paradise אדריאן 1990 Blood Royal: William the Conqueror ויליאם רופוס סרט טלוויזיה 1990 המרדף אחר אוקטובר האדום The Hunt for Red October איוואן פוטין 1990 The Incident גייגר סרט טלוויזיה 1990 Burndown ג'ייק סטרן 1990 ברנרד וביאנקה במבצע אוסטרליה The Rescuers Down Under רד דיבוב 1991 Prisoner of Honor מייג'ור הנרי 1992 The Pleasure Principle דיק 1993 El marido perfecto פרנץ 1993 ארץ הצללים Shadowlands ד"ר קרייג 1994 White Angel לזלי סטקלר 1995 בגידות מאחורי הקלעים An Awfully Big Adventure באני 1996 Merisairas רונלד ג'נסן 1997 The Garden of Redemption נאצי סרט טלוויזיה 1997 מרקו פולו Marco Polo: The Missing Chapter רוסטיצ'לו 1997 Gaston's War מייג'ור סמית 1997 אמיסטאד Amistad קפטן פיצג'רלד 1998 סופר ג'ו יאנג Mighty Joe Young גארת' 1998 אקדח של איש מת Dead Man's Gun הבלש ארצ'יבלד סדרת טלוויזיה; פרק אחד  1999 פצצה מתחת לאפס Chill Factor קולונל אנדרו בריינר 2000 The Magicians סיימון מאגוס סרט טלוויזיה 2001 פרל הארבור Pearl Harbor קפטן מרווין בניון 2002–2011 ספוקס Spooks הארי פירס 2004 הוקינג 2004 סר פרד הויל סרט טלוויזיה 2005 כנגד כל הסיכויים The Greatest Game Ever Played לורד נורת'קליף 2006 Ancient Rome: The Rise and Fall of an Empire אספסיאנוס 2010 עולם ללא קץ World Without End סר רולנד 2013מיידיי Mayday מלקולם ספייסרסדרת טלוויזיה 2014 Undeniable אנדרו בולטון 2015 Spooks: The Greater Good הארי פירס 2015–2016 עלילות דיקנס Dickensian ג'ייקוב מרלי סדרת טלוויזיה 2016 ויקטוריה Victoria דוכס קמברלנד וטֶוויוֹטדייל 2016 תחייה Risen פונטיוס פילאטוס 2016 באושר ועושר Happily Ever After  וולט סרט קולנוע  2018-2017 מכת מחץ Strike Back מילוס בוריסוביץ' סדרת טלוויזיה; 2 פרקים 2019 רמאית Cheat מייקל סדרת דרמה של ITV

קישורים חיצוניים

קטגוריה:שחקני קולנוע וטלוויזיה אנגלים
קטגוריה:ספוקס
קטגוריה:זוכי פרס גלובוס הזהב: קולנוע: שחקן משנה
קטגוריה:אנגלים שנולדו ב-1953